Rekordkísérletek és pálinkamustra a Zsindelyes Fesztiválon
Pálinkából készült különleges ételekkel és italokkal, lovas idõutazással és almakompót-készítési rekordkísérlettel várják a látogatókat a szeptember 4-i Zsindelyes Pálinka- és Népi Gasztronómiai Fesztiválra a Szabolcs-Szatmár-Bereg megyei Érpatakon.
A tavaly mintegy tízezer látogatót vonzó, negyedik alkalommal megtartott fesztivál szeptember 3-án, pénteken kezdõdik a régió legjobb bérfõzõinek pálinkamustrájával és -versenyével, amelyet szombaton az elõzõ évinél kétszer több színes családi program követ - közölte Papp József, a szervezõ Zsindelyes Pálinkafõzde Kft. igazgatója az eseményt beharangozó keddi nyíregyházi sajtótájékoztatón.
A rendezvény idén is a gasztronómia és a népi hagyományõrzés köré szervezõdik: a program legnagyobb eseménye az a fõzõverseny lesz, amelyen a környezõ településekrõl mintegy ötven csapat érkezik. A megmérettetésen a tájegységek különbözõ ételei mellett a pálinka felhasználásával készült tucatnyi eledel kapja a fõszerepet, amelyeket szakmai zsûri értékel majd. Ezek közül alighanem a helyi specialitás, az újfehértói fürtösmeggyben érlelt kacsamell fog emelkedik ki, de megkóstolhatóak lesznek a meggybõl és más gyümölcsbõl készült levesek, sütemények, sõt, pálinkás kávékülönlegességek is.
Ez a "gasztrosziget" ad helyet egy másik látványosságnak, a Gasztronómiai Rekordok Sátrának, ahol a tervek szerint a mintegy 3 ezer literes üstben elkészítik a világ legnagyobb almakompótját. Egy másik csúcsdöntésnek is szem- és fültanúi lehetnek a fesztiválozók: a 13 tagú Érpataki Asszonykórus a leghosszabb együtténeklés világrekordját szeretné megdönteni, ami 72 órás folyamatos éneklést jelent. A kórus csütörtök déltõl a Zsindelyes-tanyán kezd el dalolni, majd a fesztivál lezárása után a budapesti SzeptEmber Fesztre "énekelik fel" magukat.
A gasztronómiai programok mellett a kézmûvesudvar is megnyitja kapuit, ahol az érdeklõdõk kipróbálhatják a csipkeverést, a szövést, a fazekasságot, a fafaragást, a kovácsolást vagy éppen a kerámiázást. Az idei év újdonsága a lovas bandérium felvonulása lesz, amelyben helyet kapnak a honfoglalás korát idézõ lovas íjászok és a középkori lovagok. A gyerekek számára egésznapos népi játszóházat biztosítanak, ennek keretében például a diótörõt, hordólovaglást és a célba dobást próbálhatják ki a kicsik.
A dupla színpadnak köszönhetõen a zenei fellépõk listája is hosszabb: koncertet ad az Edda, Fenyõ Miklós, Magna Cum Laude, Hold Viola, Tequila Band, Roxan, Jump Rock Band, a népzenét pedig a Bürkös Zenekar, valamint a Szalonna és Bandája mellett az Érpataki Asszonykórus képviseli.
A jegybevétel tíz százalékát a felsõzsolcai árvízkárosultak javára ajánlják fel.